சென்னையில் அமைந்துள்ள புனித அந்திரேயா கோவில் எசுக்காத்துலாந்து நாட்டோடு நெருங்கிய தொடர்புடையது. அது "கோவில்" எனப் பொருள்படும் "Kirk" என்னும் எசுக்காத்து மொழிச் சொல்லாலும் அறியப்படுகிறது.

சென்னையில், கிழக்கிந்தியக் கம்பனியின் பிரித்தானியப் படைவீரர் பிரிவில் இருந்த எசுக்காத்துலாந்து நாட்டவர் வழிபடும் இடமாக டாக்டர் ஜான் ஆலன் ("Dr. John Allan") தலைமையில் இக்கோவில் தொடங்கியது. அவரே அக்கோவிலின் முதல் மறைப்பணியாளர் ஆனார்.

கட்டடக் கலைஞர் பெயர் மேஜர் தாமஸ் தே ஹாவிலாண்ட் ("Major Thomas de Havilland"). இக்கோவில் எசுக்காத்துலாந்து பிரெஸ்பிட்டேரிய ("Scottish Presbyterian") கிறித்தவ மரபைச் சார்ந்தது. அதன் வழிபாட்டு அமைப்பும் நிர்வாகமும் பிரெஸ்பிட்டேரிய மரபின்படியே உள்ளன. இருப்பினும், சமயக் கோட்பாடுகளில் ஒத்த பிற கிறித்தவ சபைகளின் வழிபாட்டுமுறைகளும் இக்கோவிலில் ஏற்கப்படுகின்றன.

கோவில் மணி
கோவிலின் வரலாற்றுச் சிறப்புகள்
சமயப் பிரிவு
நில உரிமைப் பிரச்சினை